James T. McHugh

**James Thomas McHugh** (1932–2000) var en amerikansk prelat i den katolske kirke som hadde vært biskop av Rockville Centre i delstaten New York i mindre enn ett år da han døde. Før dette hadde han vært biskop av Camden i New Jersey fra 1989 til 1998, og koadjutorbiskop i Rockville Centre fra 1998 til 2000.

## Liv og virke
### Bakguinn
James McHugh var sønn av James T. og Caroline (født Scavone) McHugh. Han fikk sin tidlige skolegang ved *St. Venantius*-kirkens skole, og gikk på Our Lady of the Valley High School i Orange. Han studerte ved Seton Hall University i South Orange, hvor han tok en Bachelor of Arts-grad i klassiske språk. Deretter begynte han sine prestestudier ved Immaculate Conception Seminary i Darlington, og fikk en Master of Divinity-grad.

### Prest
Den 25. mai 1957 ble McHugh ordinert til prest for erkebispedømmet Newark i ved Cathedral of the Sacred Heart. Hans første postering som kapellat ved Our Lady of Mount Carmel Church i Newark, og han tjenestegjorde etterpå ved *Holy Trinity Church* i Fort Lee. Han var medlem av Erkebispedømmets familielivskomité fra 1962 til 1965.

I tillegg til sine pastorale oppgaver utførte McHugh doktorgradsarbeid i sosiologi ved Fordham University i New York fra 1963 til 1965. Han fungerte som moderator for *Bergen County Catholic Physicians' Guild* (1964–65) og for *Bergen County Catholic Nurses' Council* (1963–65). Han fortsatte studiene i sosiologi ved Catholic University of America i Washington, D.C. fra 1965 til 1967. I 1965 begynte han i staben i National Conference of Catholic Bishops, hvor han fungerte som direktør for *Family Life Bureau* (1965–75), direktør for *National Right to Life Committee* (1967) og for *Office of Pro-Life Activities* (1972–78).[4] Mens han var i dette vervet utløste det kontrovers da McHugh som svar på president Nixons forslag fra juli 1969 om føderal finansiering av kunstig prevensjon som et middel for befolkningskontroll sa at presidentens budskap var «en positiv og konstruktiv tilnærming til problemet.»"

McHugh var gjesteforeleser i teologi ved Princeton Theological Seminary (1974), Immaculate Conception Seminary (1976–81), og American College of Louvain i Belgia (1976). Han ble direktør for *Diocesan Development Program for Natural Family Planning* i 1981. Fra 1978 til 1981 studerte han moralteologi med konsentrasjon innen medisinsk etikk ved Det pavelige universitet St. Thomas Aquinas (Angelicum) i Roma hvor han tok en doktorgrad i teologi. Deretter tjente han som gjesteforeleser ved Lateranuniversitetet i 1982. Han var spesialassistent ved bispesynoden om «Den kristne familie i den moderne verden» i 1980, og ble utnevnt til delegasjonen til Den hellige stols faste observatørmisjon til FN i 1983. Han ble utnevnt til biskoppelig vikar for menigheter og familieliv i 1986.

### Hjelpebiskop i Newark
Den 20. november 1987 ble McHugh utnevnt til hjelpebiskop i Newark og titulærbiskop av *Morosbisdus* av pave Johannes Paul II. Han ble bispeviet den 25. januar 1988 av erkebiskop Theodore Edgar McCarrick av Newark, med erkebiskop Peter Leo Gerety og biskop Walter William Curtis som medkonsekratorer, ved Cathedral of the Sacred Heart.

### Biskop av Camden
Etter at biskop George Henry Guilfoyle gikk av med pensjon, ble McHugh utnevnt til den femte biskop av Camden den 13. mai 1989. Hans innsettelse fant sted i *Cathedral of the Immaculate Conception* den 20. juni samme år. I løpet av sin ni år lange tid der foretok han en større omorganisering av bispedømmets administrative struktur og autoriserte flytting av bispedømmets hovedkvarter til sentrum av Camden. Han ledet en bispedømmesynode i september 1992. Han var svært dedikert til katolsk utdanning, og opprettet et 63 millioner dollar stort katolsk utdanningsfond for skoler og religiøse utdanningsprogrammer, en fempunktsplan for å animere katolske colleger, og ledet en grasrotinnsats for å støtte skolevalglovgivning i delstatens lovgivning.

Han var en sterk motstander av abort, han var et ledende medlem av *National Conference of Bishops' Pro-Life Committee*, og var kjent som «den amerikanske *pro-life*-bevegelses far». Han var delegat for Pavestolen ved  FN-konferansene om miljø (1992 i Rio de Janeiro) og om befolkning og utvikling (1994 i Kairo).

### Biskop av Rockville Center
Han ble utnevnt til koadjutorbiskop i bispedømmet Rockville Centre på Long Island i delstaten New York 7. desember 1998, med virkning fra 22. februar 1999. Han etterfulgte i embetet som bispedømmebiskop den 4. januar 2000, og han ble værende i  embetet til sin død.

I november 2020 offentligjorde Vatikanet en granskningsrapport om hva Vatikanet visste, og når, om den laiserte tidligere kardinal Theodore McCarrick. Der ble McHugh og tre andre biskoper nevnt for å ha kommet med *«unøyaktig og ufullstensdig informasjon til Den hellige stol vedrørende McCarricks seksuelle adferd overfor unge voksne»* da McCarrick var en kandidat til embedet som erkebiskop av Washington D.C. i 2000.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1876-1958) *1917
* Kardinal Francis Joseph Spellman (1889-1967) *1932
* Kardinal Terence James Cooke (1921-1983) *1965
* Kardinal Theodore Edgar McCarrick (1930-2025) *1977
* Biskop *James Thomas McHugh* (1944- ) *1996

## Referanser